PRITARTA

Neringos savivaldybės tarybos

2022 m. gegužės 26 d.

sprendimu Nr. T1-84

**BIUDŽETINĖS ĮSTAIGOS „PASLAUGOS NERINGAI“**

**2021 METŲ VEIKLOS ATASKAITA**

1. **Įstaigos organizacinė veikla.**

Biudžetinė įstaiga „Paslaugos Neringai“ (toliau – Įstaiga) veikia nuo 2017 m. gegužės 2 d., reorganizavus savivaldybės įmonę Neringos butų ūkį Neringos savivaldybės tarybos sprendimu Nr. T1-84.

* 1. Įstaigos vidaus administravimas. Neringos savivaldybės tarybos 2019 m. birželio 27 d. sprendimu Nr. T1-112 „Dėl Biudžetinės įstaigos „Paslaugos Neringai“ leistino pareigybių skaičiaus nustatymo“, patvirtintas Įstaigos didžiausias leistinas 228 (dviejų šimtų dvidešimt aštuonių) etatų skaičius.

Įstaigos 2021 metų valdymo struktūra pateikiama schemoje:

Bendrovės organizacinė struktūra atitinka veikos pobūdį, apimtis, pavestų funkcijų vykdymą. 2021 m. gruodžio 31 d. darbuotojų skaičius buvo 124: remonto ir statybos skyriuje – 7, transporto ir mechanizmų skyriuje – 14, patalpų valymo skyriuje – 9, aplinkos tvarkymo skyriuje – 49, sargai – 4, ugniagesių-gelbėtojų tarnyboje – 10, elektros ir ženklų ūkio skyriuje – 5, vietinių rinkliavų skyriuje – 15, apskaitos ir biudžeto planavimo skyriuje – 4, administracijoje – 7.

* 1. Vadovo organizacinė veikla. Vadovo pagrindinė veikla – Įstaigos veiklos planavimas, organizavimas, vadovavimas, koordinavimas ir kontrolė. Siekiant savalaikio Įstaigos planų ir tikslų įgyvendinimo, paskirstyti ir deleguoti darbai organizacijos nariams, parengti veiklos metiniai ir strateginiai planai, pasirašyti ir atiduoti vykdymui 150 įsakymų veiklos klausimais, 8 tvarkos, taisyklės ir aprašai. Kiekvieną savaitę organizuoti ir vykdyti pasitarimai su skyrių vadovais, Įstaigos vykdomų funkcijų, atliekamų darbų, iškylančių problemų klausimais.

Siekiant efektyvesnio valdymo ir asmeninio tobulėjimo, dalyvauta mokymuose ir seminaruose: „Darbuotojų profilaktinio testavimo ir nušalinimo nuo darbo praktiniai aspektai“ – 1,5 ak. val., „Metiniai pokalbiai/interviu su darbuotojais“ – 10 ak. val., „Susirinkimų valdymas, fasilitavimas, moderavimas“ – 4 ak. val., „Antikorupcinių elgesio standartų diegimas įstaigoje“ – 5 ak. val.

* 1. Projektinė veikla ir bendradarbiavimas. 2021 metais pagal ES–RF plėtros fondo „Bendradarbiavimas abipus sienų“ kvietimą kartu su Rusijos Federacijos Kuršių nerijos nacionalinio parko „Kuršskaja kosa“ administracija buvo sėkmingai įgyvendintas projektas LT-RU-1-002 „Kuršių nerija: kova su gaisrais“.

Biudžetinė įstaiga „Paslaugos Neringai“ bei Rusijos Federacijos Kaliningrado srityje esantis nacionalinis parkas „Kuršskaja kosa“ įgyvendindami projektą „Kuršių nerija: kova su gaisrais“ atnaujino materialinę bazę, organizavo mokymus ir pratybas, įgyvendino prevencines priemones – pastatė įspėjamuosius saugos ženklus apie gaisrus su pagrindinėmis gaisrų prevencijos rekomendacijomis, išleido informacines brošiūras. Bendras projekto biudžetas – 411 130,98 EUR,   
iš jų – 370 017,88 EUR finansuojama iš 2014–2020 m. Lietuvos ir Rusijos bendradarbiavimo per sieną programos lėšų.

Projekto partneriai – Biudžetinė įstaiga „Paslaugos Neringai“ kartu su Nacionaliniu parku „Kuršskaja kosa“, 2021 m. liepos 2-ąją dieną surengė pratybas, siekdami įvertinti bei patikrinti bendrame veiksmų plane numatytus veiksmus, operatyviai informuojant apie pastebėtą gaisrą bei jo lokalizaciją. Neringoje vykusiose pratybose taip pat dalyvavo  Valstybinės miškų urėdijos Kretingos regioninio padalinio, Klaipėdos apskrities priešgaisrinės gelbėjimo valdybos pareigūnai, savanoriai bei Neringos savivaldybės atstovai.

Juodkrantės ugniagesiai šiose pratybose taip pat išbandė ir naująjį gaisrinį automobilį, pagamintą ant IVECO važiuoklės. Naujasis modernus automobilis yra padidinto pravažumo, kompiuteriu valdomu siurbliu (CAN sistema), su LED apšvietimu, elektrine automobiline gerve, cisternos antstatas pagamintas iš korozijai atsparių medžiagų. Gaisrinio automobilio vertė – 134 673,00 EUR. Iš projekto lėšų taip pat buvo įsigyta gaisrinių žarnų, grandininių bei diskinių pjūklų, suspausto oro kvėpavimo aparatų ir jų pildymui kompresorių, švirkštų ir kitos įrangos, darbo rūbų ir šalmų.

2021 m. liepos 9-ąją, įvyko baigiamoji projekto LT-RU-1-002 „Kuršių nerija: kova su gaisrais“ konferencija, kurioje pristatyti pasiekti rezultatai bei pasidalinta patirtimi. Saugant Kuršių nerijos kraštovaizdį projekte jėgas apjungė Neringa ir Rusijos Federacijos Kaliningrado srityje esantis nacionalinis parkas „Kuršskaja kosa“. Į UNESCO pasaulio paveldą įrašyta Kuršių nerija – dviejų valstybių, Lietuvos Respublikos ir Rusijos Federacijos, teritorijoje esantis išskirtinis žmogaus ir gamtos kūrinys, kuriam nuolatinį pavojų kelią gamtos stichijos bei gaisrai.

Konferencijoje be projekto partnerių, taip pat dalyvavo ir Valstybinių miškų urėdijos Kretingos regioninio padalinio, priešgaisrinės apsaugos, ugniagesių savanorių,  Neringos savivaldybės bei Neringos savivaldybės ugniagesių savanorių draugijos atstovai. Kadangi Lietuvos ir Rusijos siena vis dar uždaryta dėl COVID-19 ligos pandemijos, konferencija vyko nuotoliniu būdu.

* 1. Įstaigoje atliktų auditų ir (ar) patikrinimų rezultatai, rastų trūkumų šalinimas.

2021 m. Neringos savivaldybės kontrolės ir audito tarnyba atliko audito procedūras, siekiant įvertinti lėšų ir turto valdymo, naudojimo ir disponavimo jais teisėtumą, darbo užmokesčio ir socialinio draudimo sąnaudų naudojimą, ilgalaikio turto įsigijimą ir jų teisingą atvaizdavimą 2020 metų biudžeto vykdymo ir finansinių ataskaitų rinkiniuose. Įstaigai pavesta skiriant priedus darbuotojams, nurodyti konkrečias užduotis, už kurias skiriami priedai, neskirti į inventorizacijos komisijas asmenų, atsakingų už turtą. Atsižvelgiant į pastabas, pakeista darbo apmokėjimo tvarka, atliekant 2021 m. metinę turto ir įsipareigojimų inventorizaciją, pakeista inventorizacijos komisija.

* 1. Numatomi planai ir prognozės.

Įstaigos tikslai ir uždaviniai bei priemonės ir veiklos jiems įgyvendinti išdėstyti strateginiame ir metiniame veiklos planuose, kurie rengiami ir tvirtinami kasmet. Atsižvelgiant į Įstaigos finansavimą, 2022 metais vykdydami suplanuotas veiklas sieksime tikslų ir uždavinių, numatytų metiniame veiklos plane, įgyvendinimo. Analizuosime vykdomų funkcijų ir atliekamų paslaugų kokybės gerinimo priemones, numatysime veiksmus Įstaigos strateginiame ir metiniame veiklos planuose. Planuojama įrengti naujus Mėlynos vėliavos ir informacinius paplūdimio stendus Nidos, Preilos ir Juodkrantės paplūdimiuose, atnaujinti techniką, pagal galimybes įsigyti technikos su elektriniais varikliais, įgyvendinti Juodkrantės pamario parko želdinių įrengimo ir aplinkos gerinimo II etapą, atnaujinti senąjį ir papildomai įrengti du naujus (87 m2) želdynus pamario krantinėje prie šiaurinio molo Nidoje.

1. **Įstaigos veiklos pristatymas ir rodikliai.**
   1. Trumpas Įstaigos pristatymas:

Įstaigos pagrindinė veikla vietinių rinkliavų – įvažiavimo rinkliavos į Neringos savivaldybės administruojamą teritoriją ir rinkliavos už naudojimąsi savivaldybės Tarybos nustatytomis vietomis automobiliams statyti Neringoje rinkimas, priešgaisrinės tarnybos Juodkrantėje užtikrinimas. Nuo 2019 m. birželio mėn. Neringos savivaldybės direktoriaus įsakymu Nr. V13-384 pavestos vykdyti šios funkcijos: Neringos savivaldybės paplūdimių ir priešpliažio zonų sanitarinis, rankinis, mechanizuotas valymas ir tvarkymas; kelių priežiūros-žiemos tarnybos paslaugų užtikrinimas savivaldybės teritorijoje; takų, gatvių ir šaligatvių, kelių, viešojo transporto objektų bei rekreacinių takų, įskaitant žaliuosius plotus ir krantines, mechaninis ir sanitarinis valymas; parkų, miškų ir kitų želdinių aplinkotvarkos ir priežiūros darbai; gatvių apšvietimo elektros tinklų ir elektros ūkio priežiūra, einamasis remontas ir atnaujinimas; žmonių gelbėjimo paslauga Neringos savivaldybės maudyklose; gatvių važiuojamosios dalies ženklinimo ir kelio ženklų / informacinių stendų priežiūra; važiuojamosios kelio dangos, betoninių trinkelių dangos remontas ir įrengimas; bendruomenės namų Nidoje priežiūra; etnografinių ir civilinių kapinių priežiūra; medinių suolų ant metalinių ir betoninių atramų priežiūra ir remontas; paplūdimių inventoriaus priežiūra ir remontas; vaikų žaidimo aikštelių priežiūra ir remontas; viešųjų stacionarių ir kilnojamųjų tualetų priežiūra; paviršinių lietaus nuotekų tinklų valymas; šventinių renginių aptarnavimas.

2021 metais įvažiavimo į Neringą vietinė rinkliava buvo renkama viename Alksnynės poste, 2-jose kasose, 24 val. per parą, kiekvieną dieną. Prasidėjus COVID-19 pandemijai ir uždarius sienas su Rusijos Federacija, Nidos postas laikinai nedirba. Per 2021 metus aptarnauta 299,9 tūkst. klientų.

Vietinė rinkliava už naudojimąsi savivaldybės Tarybos nustatytomis vietomis automobiliams statyti Neringoje 2021 metais buvo renkama gegužės 1–rugsėjo 30 dienomis penkiose automobilių statymo aikštelėse. Dėl užsitęsusios Taikos g. rekonstrukcijos, sezono pradžioje, vietinė rinkliava buvo renkama trijose aikštelėse: Naglių g. 16, Skruzdynės g. 17A ir Nidos–Smiltynės pl. 25.   
Neringos savivaldybės tarybai 2021 m. birželio 23 d. sprendimu Nr. T-134 nuo 2021 birželio 29 d. vietinė rinkliava buvo renkama dar dviejose aikštelėse Naglių g. 29 ir Pamario g. 55.

Priešgaisrinė gelbėjimo tarnyba 2021 metais į iškvietimus vyko 44 kartus, iš jų į gaisrus gyvenamajame sektoriuje – 5, į gaisrus atviroje teritorijoje – 4, į gelbėjimo darbus – 9, į kitus darbus – 26 kartus ir dalyvavo 4-iose pratybose.

Žmonių gelbėjimo paslauga atlikta 7000 m ilgio paplūdimiuose. Gelbėtojų darbas organizuotas 7 gelbėjimo postuose nuo 2021 m. birželio 17 d. iki 2021 m. rugpjūčio 31 d.   
2021 m. maudymosi sezonu Baltijos jūroje išgelbėti 10 skendusiųjų.

Atliktas nuolatinis patalpų valymas šiuose pastatuose: Neringos savivaldybės administracijos pastate, Nidos bendruomenės namuose, Juodkrantės bendruomenės namuose, 14 viešųjų tualetų.

Tvarkytos ir prižiūrėtos viešosios teritorijos: 121 tūkst. m2 šaligatvių, 219 tūkst. m2 važiuojamosios dalies, 109 tūkst. m2 miško takų, 1,23 tūkst. m2 gėlynų, 233 tūkst. m2 vejų.   
Atlikta miško kirtimo ir valymo darbų: išvalyta 5,9 ha miško, nupjauta 70 m3 medžių.   
Baigtas įgyvendinti Juodkrantės pamario parko želdinių projekto I etapas, įrengta 200 m2 naujo želdyno, apsodinta daugiamečiais žoliniais ir dekoratyviniais augalais, įrengti 8 vnt. naujų suolų, įrengta laistymo ir dekoratyvinio apšvietimo sistema. Prie želdyno įrengimo prisidėjo   
UAB „Raguvilė“, padovanojusi ir atvežusi įrengimui reikalingą molį ir juodžemį. Kartu su privačia inciatyva G. ir G. Š. parengtas projektas ir apželdintos Juodkrantės uoste esančios klombos, 150 m2 apsodinta žoliniais ir dekoratyviniais augalais, įrengtas dekoratyvinis apšvietimas. Atnaujintas želdynas Naglių – Lotmiškio gatvių pietinėje dalyje, prie UNESCO ženklo: atnaujintas juodžemis, pasodinti daugiamečiai žoliniai ir dekoratyviniai augalai, įrengta laistymo sistema ir dekoratyvinis apšvietimas.

Parengtas Šlovės tako ir Bardų skvero sutvarkymo projektas, parengti ir pristatyti projektiniai pasiūlymai pamario tako sutvarkymo Nidoje nuo UNESCO ženklo iki Nidos sporto mokyklos, parengtas ir pristatytas Įstaigos administracinio pastato, adresu Taikos g. 45 aplinkos sutvarkymo projektas.

Eksploatuotas ir remontuotas Neringos gatvių apšvietimo tinklas: 1938 vnt. šviestuvų, 35,5 km kabelinės linijos. Užtikrinta gatvių apšvietimo avarinio remonto tarnybos veikla visą parą. Atnaujintas kalėdinis papuošimas: Nida ir Pervalka papuošta 7 vnt. naujų papuošimų, Nidoje pastatytos švytuoklinės supynės su eglės dekoracijų aktyvacija, 8,4 m aukščio dekoratyvinė eglė papuošta Juodkrantėje.

Atlikta darbų pagal atskirus Neringos savivaldybės administracijos prašymus ir pavedimus, įrengta Nidos oro parko administracinio pastato elektros instaliacija, aikštelės apšvietimas, atnaujintas pakilimo tako ženklinimas.

Atnaujinta Įstaigos technika, įgytas daugiafunkcinis šlavimo įrenginys Multihog CV50, skirtas gatvių, takų, aikščių šlavimui, sniego valymui, druskos barstymui. Nupirktas lapų pūstuvas, tvirtinamas prie traktoriaus. Dėl didelio oro srauto našumo ir toli siekiančios oro srovės ši mašina puikiausiai tinka miško ir dviračių takų priežiūrai.

* + 1. Darbuotojų skaičius 2021 m. gruodžio 31 d. – 124. Sezoniniams darbams atlikti 2021 metais papildomai priimti 77 darbuotojai.

|  |  |  |  |  |  |
| --- | --- | --- | --- | --- | --- |
| Administracijos darbuotojai ir Apskaitos ir biudžeto planavimo skyriaus darbuotojai (direktorius, direktoriaus pavaduotojas, specialistas, referentas-archyvaras, saugos ir kokybės vadovas, viešųjų pirkimų specialistas, vyr. buhalteris, buhalteriai,) | | Kvalifikuoti darbuotojai (skyrių vadovai, ugniagesiai-gelbėtojai, kontrolės postų kasininkai, vairuotojai, infrastruktūros darbininkai, kraštovaizdžio tvarkymo darbuotojai, elektrikai-vairuotojai, sargai, vyr. valytojai sezoniniai, vandens gelbėtojai sezoniniai) | | Darbininkai  (teritorijos valytojai, teritorijos valytojai sezoniniai, valytojai) | |
| Skaičius | Etatai | Skaičius | Etatai | Skaičius | Etatai |
| 11 | 9,25 | 73 | 74,5 | 41 | 38,5 |
| - | - | 48 | 48 | 27 | 27 |

\*Sezoniniai darbuotojai/etatai

* + 1. Vidutinis darbo užmokestis 2021 m.

|  |  |
| --- | --- |
| Pareigybės pavadinimas | 2021 m. vidutinis mėnesinis bruto darbo užmokestis (eurais) |
| Administracijos darbuotojai (direktorius, direktoriaus pavaduotojas, vyr. buhalteris, buhalteriai, specialistas, referentas-archyvaras, skyrių vadovai, administratorius, viešųjų pirkimų specialistas) | 1693,55 |
| Ugniagesiai-gelbėtojai | 930,14 |
| Kontrolės postų kasininkai | 1269,16 |
| Vandens gelbėtojai | 1073,04 |
| Kvalifikuoti darbuotojai (vairuotojai-traktorininkai, mechanikas, infrastruktūros darbininkai, kraštovaizdžio tvarkymo darbuotojai, elektrikai) | 1188,07 |
| (Teritorijos valytojai, teritorijos valytojai sezoniniai, vyr. valytojai, valytojai) | 737,49 |

* + 1. Kvalifikacijos kėlimas.

|  |  |  |  |
| --- | --- | --- | --- |
| Pareigybės pavadinimas | Etatų skaičius | Fizinis darbuotojų skaičius | Seminarų skaičius  2021 m. |
| Administracija | 10 | 10 | 18 |
| Kvalifikuoti darbuotojai (kraštovaizdžio darbuotojas, kontrolės posto kasininkai, ugniagesys-gelbėtojas) | 16,4 | 17 | 4 |
| Panaudota lėšų tūkstančiais eurų | | | 6,4 |

* + 1. Valdomas turtas (materialinė bazė ir jos būklė).

Patikėjimo teise valdomas nekilnojamas turtas:

2017 m. rugpjūčio 31 d. priėmimo–perdavimo aktu Nr. TP-5 iš Neringos savivaldybės administracijos buvo priimta ilgalaikio turto, kurio įsigijimo vertė – 32123,61 eurų, likutinė vertė 2021 m. gruodžio 31 dieną – 5857,11 eurų. Perduotą turtą sudaro įvairi gaisrų gesinimo technika, gaisrų gesinimo ir gelbėjimo automobilis MERSEDES BENZ 1429.

Neringos savivaldybės tarybos 2017 m. lapkričio 23 d. sprendimu Nr. T1-239, valstybei nuosavybės teise priklausantis ir šiuo metu Neringos savivaldybės patikėjimo teise valdomas ilgalaikis materialusis turtas – gaisrinis automobilis AC-40(131) 137A (autocisterna) ZIL-137, valstybinis Nr. ZLG555, kurio įsigijimo vertė – 6493,86 eurai, pagal panaudos sutartį buvo perduotas Įstaigai.

Neringos savivaldybės pavestų funkcijų vykdymui Įstaiga pagal 2019 m. balandžio 30 d. Transporto priemonių ir kito kilnojamo turto nuomos sutartį Nr. SR-2 nuo 2019 m. birželio 11 d. nuomojasi transportą (sunkvežimius, lengvuosius automobilius, traktorius, priekabas) aplinkos tvarkymo darbams – 40 vnt., gelbėjimo techniką žmonių gelbėjimo darbams atlikti – 15 vnt.  ir kitą kilnojamą turtą (smulkius mechanizmus, darbo įrankius, biotualetus,  gelbėjimo įrangą) – 159 vnt.

Neringos savivaldybės tarybos 2019 m. lapkričio 28 d. sprendimu Nr. T1-221 „Dėl sutikimo viešajai įstaigai Neringos pirminės sveikatos priežiūros centrui perduoti ilgalaikį materialųjį turtą“ ir VšĮ Neringos pirminės sveikatos priežiūros centro 2019 m. gruodžio 9 d. turto priėmimo ir perdavimo aktu Nr. K6-38 Įstaiga priėmė ilgalaikį turtą – automobilį VW Transporter, valst. Nr. KLE235, įsigijimo vertė 31435,94 eurų, likutinė vertė 0,00 eurų.

Ilgalaikis turtas pagal grupes:

* medicininės įrangos kurių vertė – 3271,28 eurai;
* kitų mašinų ir įrenginių kurių vertė – 49956,78 eurai;
* transporto priemonės, kurių vertė – 347249,14 eurai;
* kompiuterinė įranga, kurių vertė – 11835,59 eurai;
* kitas ilgalaikis materialusis turtas, kurio vertė – 63802,20 eurai;
* programinės įrangos ir jos licencijų įsigijimo savikaina – 2034,57 eurai.

Materialinė bazė ir jos būklė yra patenkinama.

* 1. Vidaus ir išorės problemos ir siūlomi problemų sprendimo būdai.

Dėl mažo gyventojų skaičiaus, mažų atlyginimų, Įstaiga susiduria su kvalifikuotų darbuotojų trūkumu. Problemą spręsti padėtų didesni atlyginimai nei Klaipėdos mieste, tarnybinių butų suteikimas, tarnybinio transporto suteikimas atvykimui į darbą.

Dėl palyginus vėlai tvirtinamo Įstaigos metinio biudžeto ir dalimis skiriamo finansavimo pagal pateiktą Įstaigos poreikį, Įstaiga negali nuosekliai ir savalaikiai vykdyti pavestų funkcijų, nukenčia Įstaigos veiklos kokybė, atliekamų paslaugų kokybė.

1. **Įstaigos finansinės veiklos ataskaita****.**

|  |  |  |
| --- | --- | --- |
| Lėšų pavadinimas | Lėšų dydis, tūkst. Eur 2021 m. | Panaudojimas 2021 m. |
| Savivaldybės biudžeto lėšos | 1816,3 | Darbo užmokesčiui |
| 809,5 | Įstaigos išlaikymui |
| 1,1 | 10 proc. išlaidų projektui „Kuršių nerija: kova su gaisrais“ Nr. LT-RU-1-002 einamiems tikslams (darbo užmokesčiui, priešgaisrinės tarnybos inventoriui, mokymams, kitoms išlaidoms, susijusioms su projektu) |
| 149,8 | Įsigytas ilgalaikis turtas (dekoratyvinė kalėdinė eglė, naujametiniai papuošimai, savaeigis daugiafunkcinis šlavimo įrenginys Multihog) |
| Valstybės biudžeto lėšos | 129,2 | Darbo užmokesčiui |
| 9,4 | Įstaigos išlaikymui |
| Pajamų įmokų lėšų likutis 2020-12-31 | 16,3 | 10 proc. išlaidų projektui „Kuršių nerija: kova su gaisrais“ Nr. LT-RU-1-002 ilgalaikiam turtui įsigyti |
| 1,0 | Kolumbariumo nišą dengiančios akmens plokštės ir tvirtinimo varžto vertė, išlaidos užrašo simbolio iškalimui |
| 10,4 | Įsigytas ilgalaikis turtas (nešiojami kompiuteriai – 2 vnt., dvigubas praustuvas su 3 viename higieniniu rinkiniu – 2 vnt., naujametiniai papuošimai (burbulai) – 5 vnt.) |
| 29,0 | Pravestos apyvartinės lėšos projektui „Kuršių nerija: kova su gaisrais“ Nr. LT-RU-1-002 |
| Projektinės lėšos projektas „*Kuršių nerija: kova su gaisrais“* Nr. LT-RU-1-002 | 9,8 | Einamiesiems tikslams (darbo užmokesčiui, priešgaisrinės tarnybos inventoriui (ugniagesio šalmai - 11 vnt., slėginės gaisrinės žarnos – 42 kompl., gaisrinis švirkštas – 1 vnt.), mokymams, kitoms išlaidoms, susijusioms su projektu) |
| 144,6 | Įsigytas ilgalaikis turtas (viengubos kabinos vidutinės klasės automobilinė cisterna IVECO Eurocargo, nešiojamas lafetinis švirkštas – 2 vnt., MSA suspausto oro aparato komplektas – 2 vnt., Viking rūbai ugniagesiams – 10 kompl., kompresorius Bauer Poseidon – 1 vnt., Motorola Tetra radijo stotis MTM5400 – 1 vnt., benzininis pjūklas MS 362 C-M Stihl – 2 vnt., pjaustytuvai TS 420 Stihl – 2 vnt., motorinis purkštuvas SR 450 Stihl – 1 vnt. |

2021 metais už suteiktas paslaugas ir parduotas prekes gauta 51,3 tūkst. eurų, panaudota 27,4 tūkst. eurų (už prekes: dujų balionus, banko paslaugas, nišą dengiančios akmens plokštės ir tvirtinimo varžto vertė, išlaidos užrašo simbolio iškalimui – 17,8 tūkst. eurų, pravestos apyvartinės lėšos projektui „Kuršių Nerija: kova su gaisrais“ LT-RU-1-002 – 1,0 tūkst. eurų, naujas pakabinamas lapų pūstuvas – 8,0 tūkst. eurų, antivirusinės programos licencija ESET PROTECT Essential On-Prem 20 lic. – 0,6 tūkst. eurų).

Ataskaitą parengė

Biudžetinės įstaigos „Paslaugos Neringai“

Direktorė Danguolė Seselskytė

\_\_\_\_\_\_\_\_\_\_\_\_\_\_\_\_\_\_\_\_